חברת פלאפון וחברת סלקט תקשורת (Communication Cellact) הודיעו על חתימת הסכם, במסגרתו תשמש סלקט תקשורת מפעיל וירטואלי סלולרי (MVNO) על גבי רשת פלאפון פלאפון תספק לחברת סלקט תקשורת שירותי זמן אויר, סמס וגלישה. לסלקט תקשורת תוקצה הקידומת 70XXXXX– 055. סלקט תקשורת נמצאת בבעלות סלקט בע"מ, חברה ותיקה בתחום שירותי ערך מוסף ופיתוח ציוד למפעילי תקשורת.
גיל שרון, מנכ"ל פלאפון אמר היום "פלאפון היא החברה הראשונה שהבינה, כי מתן שירותי אירוח על גבי הרשת שלה יכול להוות מנוע צמיחה מרכזי לחברה, בפרט בתקופה של שחיקת הכנסות ממנויים עקב התחרות העזה בענף. שירותי נדידה ו,MVNO מפצים על שחיקת הכנסה כתוצאה מירידת תעריפים".
אבנר פורת, מנכ"ל סלקט מסר: "הסכם זה חשוב לסלקט, הוא מביא לסינרגיה בין שירות המפעיל הוירטואלי לשירותי הערך המוסף של סלקט ללקוחות עסקיים ופרטיים, ומאפשר לנו להרחיב את סל השירותים ללקוחותינו בשילוב הטכנולוגיה ואיכות הגלישה של פלאפון".